Apstiprināts ar

Valsts izglītības satura centra

2022. gada 19.decembra rīkojumu Nr. 4.1-07/137

**Tradicionālās dejošanas video konkurss**

**“VEDAM DANCI 2023”**

Nolikums

*Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma.*

**Mērķis**

1. Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana.

**uzdevumi**

1. Popularizēt tautas tradicionālās dejas folkloras kopu darbībā.Izkopt dejas soļus, apzināt to niansēto daudzveidību un pilnveidot dejošanas iemaņas. Veicināt tradicionālo deju apgūšanu un tālāku attīstību.Tradicionālo deju pavadījumos popularizēt dzīvās kapelu muzicēšanas tradīcijas.
2. Sagatavot tradicionālās dejošanas paraugus bērnu un jauniešu Nemateriālā kultūras mantojuma apgūšanas un pārmantošanas programmas “Pulkā eimu, pulkā teku” metodiskajiem materiāliem un Nacionālā sarīkojuma laureātu koncertam.

**ORGANIZATORI**

1. Valsts izglītības satura centrs (VISC) sadarbībā ar tradicionālās kultūras biedrību APRIKA, bērnu un jauniešu folkloras kopu reģionālajiem koordinatoriem (turpmāk- Koordinatori).

**DALĪBNIEKI**

1. Konkursā var piedalīties Latvijas un diasporas bērni un jaunieši (vecumā līdz 23 gadiem) individuāli un grupās.

**Dalībnieka personas datu aizsardzības nosacījumi** (*pielikums Nr.1*)

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informējis pilngadīgu dalībnieku vai nepilngadīga dalībnieka likumisko pārstāvi par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE UN PIETEIKŠANĀS**

1. Konkursam ir trīs kārtas: ceturtdaļfināls (vietējais līmenis), pusfināls (reģionālais līmenis), fināls (valsts līmenis):
   1. *1.kārta - konkursa ceturtdaļfināls -* notiek bērnu un jauniešu kopās līdz 2023.gada 24.martam, un par tā organizēšanu un norisi atbild katras folkloras kopu vadītājs.
   2. *2.kārta - konkursa pusfināls.* Dalībniekus piesaka folkloras kopu vadītāji Koordinatoram, elektroniski iesniedzot aizpildītu pieteikuma anketu par katru no konkursa pusfināla dalībniekiem (*pielikums Nr.2*). Notiek reģionos, diasporā video formātā no 2023.gada 27.marta līdz 6. aprīlim, par tā organizēšanu un norisi atbild Koordinatori. Konkursa pusfināla videoieraksta iesūtīšanas laiku konkrētā reģionā nosaka attiecīgais Koordinators.
   3. *3.kārta - konkursa fināls.* Konkursa fināls notiek klātienē 2023.gada 15.aprīlī. Dalībnieki ir konkursa pusfināla uzvarētāji. Koordinators līdz 2023.gada 11.aprīlim fināla rīkotājam VISC iesniedz aizpildītu pieteikuma anketu (*pielikums Nr.2)* par katru no konkursa fināla dalībniekiem un kopīgu pusfināla uzvarētāju sarakstu, e-pasts: [mara.mellena@visc.gov.lv](mailto:mara.mellena@visc.gov.lv) vai iesūta finālā dalībnieku video uz https://ej.uz/PeptKonkursi2023, lapas kreisajā pusē izvēloties “Add files”, un augšupielādē katra atsevišķa priekšnesuma video failu, nosaucot pēc standarta: Vedam danci\_Skola\_folkloras\_kopa\_deju programmas nosaukums.mp4.
2. Priekšnesuma ierakstam videoformātā jāievēro šādi nosacījumi: dejotājs/i filmēts/i pilnā augumā **vai gandrīz pilnā augumā ar video kameru, foto aparātu vai telefonu, kas atrodas uz statīva vai stabila pamata, nevis turēts rokā, HD (vai izņēmuma kārtā SD) kvalitātē, kadrējums horizontāli (nevis vertikāli), skaņai jābūt skaidri saklausāmai, katrs priekšnesums atsevišķā failā. Ja deju ierakstā piedalās vairāki dalībnieki, jāievēro epidemioloģiskie noteikumi, kas ir spēkā tai brīdī, kad ieraksts top.**
3. Katras deju programmas priekšnesumam jābūt atsevišķā failā.
4. Video konkursa fināla gadījumā ierakstu izvērtēšana notiek no **2023.gada 17. aprīļa līdz 24.aprīlim** un par tā organizēšanu un norisi atbild projekta vadītāja Māra Mellēna.

**Konkursa noteikumi**

1. Konkursam dalībnieki izveido 3-5 min. tradicionālās dejas programmu. Programmā var iekļaut piedāvāto tradicionālās dejas materiālu (skatīt 3.pielikumu) vai arī brīvi izvēlēties sava novada tradicionālās dejas materiālu. Tradicionālās dejas programmai tiek dots nosaukums.

**Konkursa pusfinālu rīkotāji – Koordinatori:**

|  |  |  |  |
| --- | --- | --- | --- |
| Novads | Koordinators | Tālrunis | e-pasts |
| Rīga | Dina Liepa | 29472293 | [kokles1980@gmail.com](mailto:kokles1980@gmail.com) |
| Zemgale | Guna Čodare | 29337621 | [guna.codare@inbox.lv](mailto:guna.codare@inbox.lv) |
| Ziemeļlatgale | Rasma Igaune | 26593441 | [rasmaigaune@inbox.lv](mailto:rasmaigaune@inbox.lv) |
| Kūkova | Ligita Spridzāne | 29868786 | [likata.likata@gmail.com](mailto:likata.likata@gmail.com) |
| Viduskursa | Agate Ūdre | 29245272 | agate.udre@kuldiga.lv |
| Dienvidlatgale | Anna Kārkle | 29969943 | [ceiruleits@inbox.lv](mailto:ceiruleits@inbox.lv) |
| Sēlija | Vita Talla  Aīda Bikauniece | 29508939  26189430 | [vitat@inbox.lv](mailto:vitat@inbox.lv)  aida\_b@inbox.lv |
| Austrumkursa | Liene Zeiliņa | 26446227 | liene.zeilina@saldus.lv |
| Lejaskurzeme | Solveiga Kūlaine | 29778737 | solveiga.kulaine@liepaja.edu.lv |
| Vidzemes Piejūra | Ilze Kļaviņa | 29166140 | [ilzeparks@inbox.lv](mailto:ilzeparks@inbox.lv) |
| Piedaugava | Inguna Žogota | 26575499 | [ingunazogota@inbox.lv](mailto:ingunazogota@inbox.lv) |
| Vidzemes augstiene | Aelita Medejse | 6404864 | [aelitamed@inbox.lv](mailto:aelitamed@inbox.lv) |

**Vērtēšana**

1. Katru priekšnesumu vērtē tradicionālās dejas ekspertu komisija – trīs vērtēšanas komisijas locekļi.
2. Vērtēšanas kritēriji:
   1. *3 punkti* par dejotāja vai kopas vizuālo koptēlu, tautastērpu valkāšanas kultūra;
   2. *3 punkti* par tradicionālās dejas stilistikas izjūtu, prasmīgu dejas izteiksmes līdzekļu lietošanu un muzikalitāti – dejas kustību atbilstība ritmam un melodijas raksturam;

14.3. *4 punkti* par dejas māksliniecisko izpildījumu – dejiskumu, dejas māka, atraisītība, priekšnesuma krāsainība, dejotāja individuālā pievilcība – attieksme pret sevi, partneri un apkārtni, dejotāja prieks un dejotāja koptēls.

1. Katrs vērtēšanas komisijas loceklis par katru dejas konkursa priekšnesumu maksimāli var ielikt 10 punktus. Tā kā ir trīs žūrijas locekļi, visi punkti tiek saskaitīti kopā. Maksimālais punktu skaits 30 punkti.

I pakāpe (Zelta dejotājs) 28 - 30 punkti

II pakāpe ( Sudraba dejotājs) 24 -27 punkti

III pakāpe: Vara dejotājs 18 - 23 punkti

Lielais dejotājs 10-17 punkt

Mazais dejotājs 1 – 9 punkti

**Finansējums**

1. Dalībnieku piedalīšanos konkursa pusfinālos un finālā finansē pašvaldība vai iestāde, kuru dalībnieki pārstāv.

**Projekta vadītāja –** VISC folkloras projektu koordinatore Māra Mellēna**,** 26522141, e-pasts [mara.mellena@visc.gov.lv](mailto:mara.mellena@visc.gov.lv)

1.pielikums

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: [visc@visc.gov.lv](mailto:visc@visc.gov.lv) .
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: [visc@visc.gov.lv](mailto:visc@visc.gov.lv)

1. Datu aizsardzības speciālista kontaktinformācija: e-pasta adrese: [datuspecialists@visc.gov.lv](mailto:datuspecialists@visc.gov.lv).

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

2.pielikums

**Pieteikuma anketa**

Tradicionālo deju konkursam

“VEDAM DANCI 2023”

*līdz 2023.gada 11.aprīlim iesūtīt VISC elektroniski* [*mara.mellena@visc.gov.lv*](mailto:mara.mellena@visc.gov.lv)

|  |  |  |
| --- | --- | --- |
| Valstspilsēta/novads |  |  |
| Izglītības iestāde |  |  |
| Folkloras kopa |  |  |
| Vadītājs/i (vārds, uzvārds) |  |  |
| Faila nosaukums | Vedam danci\_skola\_folkloras\_kopa\_deju programmas nosaukums.mp4 |  |
| tālrunis, fakss |  |  |
| e-pasts |  |  |

Kopas vadītājs

Datums

3.pielikums

**Vedam danci, 2023**

*repertuārs*

|  |  |
| --- | --- |
| **Spēles**   * Iet sietiņos II * Kam spārni, tas skrien * Ragana II * Velns * Tante Peļa * Kurpnieka duršana * Žerabini * Kur ziediņš, lai izlec * Lūšu sišana * Iet kurpniekos * Ķīļu pirkšana un izpirkšana | **Rotaļspēles**   * Iet sietiņos I * Čī, čī zīlīte * Lācis bišu dārzā * Lapsas aste * Ganu es aitiņas * Zosu zaglis |
| **Rotaļas**   * Suņi zaķim pēdas dzina (Pih, pah, oi,oi,oi) * Skroderīši, vēverīši * Cesvaines tūdaliņš | **Rotaļdeja**   * Pirmdienas rītā agri |
| **Dejas**   * Pinu vīzes * Valsis ar brīvo kāju vai vienkājas valcers (2 nošu materiāli) * Eilenders (Uzpasē, uzpasē) * Dancis bez nosaukuma jeb “maizes pelnīšana” * Jumurdas maršs * Dobeles Zaglis * Eņģelītis * Dāmu polka |  |